U uzbudljivoj završnici New Jersey svladao Milwaukee (25/4/03) - 2003-04-25
Nakon tri utakmice, Kukočevi Netsi vode protiv Bucksa sa 2-1. Istu prednost ima i Boston nad Indianom
Nakon tri odigrane međusobne utakmice u prvom kolu playoffa New Jersey Nets vode protiv Milwaukee Bucksa 2:1. Tako su Netsi nadoknadili jedan poraz kod kuće. Iduća se utakmica igra, također, u Milwaukeeu u subotu. Pobjednika je odlučio Rodney Rodgers pogotkom dvije sekunde prije kraja. Konačan rezultat 103:101. Prije pobjedničkih poena Toni Kukoč je, 27 sekundi prije kraja, za Buckse postigao izjednačavajući koš. U posljednjem napadu na Rodgersu je napravljen prekršaj, on je promašio prvo bacanje, s drugim je namjerno gađao obruč, lopta se odbila do Martina koji je prosljeđuje do Rodgersa koji učinkovito i trijumfalno, po svoje Netse, okončava ovu utakmicu. Za pobjednike Kidd je dao 26 poena, Martin je imao 23, a kod poraženih Bucksa dobro su igrali Payton, Cassell i Thomas, dok je Toni Kukoč za 29 minuta igre postigao sedam poena uz dva skoka i pet asistencija. U Bostonu domaći Celticsi su pobijedili Indianu 101:83 i tako poveli s 2:1 u medjusobnim susretima. Paul Pierce je ubacio 21 poen i imao je 12 skokova, ali za pobjedničku momčad je mnogo važniji podatak da je čak šest igrača imalo dvoznamenkast broj ubačaja. Kod Indiane jedini koji je osvjetlao obraz bio je Jermaine O`Neal sa 21-im košem i 16 skokova. Četvrti međusobni susret ove dvije momčadi igra se u nedjelju u Bostonu. U Zapadnoj konferenciji igra se treća međusobna utakmica izmedju Los Angeles Lakersa i Minnesota Timberwolvesa. Prva su dva susreta odigrana u Mineapolisu, a rezultat je 1:1. Treći se susret još uvijek igra u Los Angelesu gdje Lakersi u prvom krugu playoffa nisu izgubili utakmicu još od 1996.godine.